Pielikums

Ministru kabineta

 2017. gada    rīkojumam Nr.

**Vienotais tiesību aktu projektu izstrādes un saskaņošanas portāls**

**Projekta apraksts (kopsavilkums)**

Vienotā valsts pārvaldes tiesību aktu projektu (turpmāk – TAP) izstrādes, saskaņošanas un apstiprināšanas risinājuma (turpmāk – TAP portāls) izveides mērķis ir Ministru kabineta lēmumu pieņemšanas procesa modernizēšana, nodrošinot sabiedrībai pieejamāku līdzdalību un valsts pārvaldei efektīvāku un ātrāku TAP izstrādes un saskaņošanas procesu, kā arī pilnveidojot sēžu vadības procesu (darba kārtību projektu izstrāde un apstiprināšana, protokolu izstrāde un parakstīšana, rezolūciju gatavošana, Ministru kabineta sēdē pieņemto dokumentu pārvaldība), tai skaitā pilnveidojot Ministru kabineta un Ministru kabineta komitejas sēžu, Valsts sekretāru sanāksmju organizēšanas un norises informācijas sistēmas (turpmāk – ePortfelis) funkcionalitāti. TAP portālā būs pieejama vispārpieejamā un ierobežotas pieejamības informācija.

**Projekta mērķi:**

**1. Ministru kabineta lēmumu pieņemšanas procesa modernizēšana, nodrošinot efektīvāku un ātrāku valsts pārvaldes TAP izstrādes, saskaņošanas, apstiprināšanas un kontroles procesu.**

Mērķa sasniegšanai nepieciešams:

* izstrādāt un ieviest vienotu valsts pārvaldes TAP koprades vidi (izstrāde, saskaņošana, apstiprināšana, kontrole) -TAP portāls;
* veikt izmaiņas spēkā esošajos normatīvajos aktos, nosakot pēc būtības jaunu kārtību valsts pārvaldes TAP izstrādē un saskaņošanā, aizstājot dokumentorientētu procesu ar tādu, kuram pamatā ir pati informācija;
* apmācīt iestāžu darbiniekus darbam ar TAP portālu;
* nodrošināt TAP sākotnējās ietekmes (*ex-ante*) ziņojumu (anotāciju) un ietekmes pēcpārbaudes izvērtējumu (*ex-post*) datu uzkrāšanu, analīzi un pieejamību;
* pilnveidot sēžu vadības procesu (darba kārtību projektu izstrāde un apstiprināšana, protokolu izstrāde un parakstīšana, rezolūciju gatavošana, Ministru kabineta sēdē pieņemto dokumentu pārvaldība), tai skaitā pilnveidot ePortfeļa funkcionalitāti.

**2. Uzlabot sabiedrības līdzdalības vidi tiesību aktu jaunrades procesā, tādējādi iedzīvinot atvērtās pārvaldības (open government[[1]](#footnote-2)) principu un iniciatīvas, un nodrošinot atbilstību Informācijas sabiedrības attīstības pamatnostādnēm 2014.–2020. gadam[[2]](#footnote-3).**

Mērķa sasniegšanai nepieciešams:

* izstrādāt un ieviest TAP portāla publisko sadaļu, nodrošinot sabiedrības informēšanu un līdzdalību TAP izstrādē;
* izstrādāt un ieviest TAP portāla e-pakalpojumu “Tiesību aktu projektu sabiedriskā apspriešana”;
* veikt sabiedrības informēšanas un izglītošanas pasākumus sadarbībā ar Vides aizsardzības un reģionālās attīstības ministrijas “Publiskās pārvaldes informācijas un komunikāciju tehnoloģiju arhitektūras pārvaldības sistēma” projektu un Valsts reģionālās attīstības aģentūras “Pakalpojumu sniegšanas un pārvaldības platforma“ projekta ietvaros.

**Darbības projekta mērķu sasniegšanai:**

1. TAP portāla izstrāde un ieviešana atbilstībā ar mērķarhitektūrā noteiktiem publiskās pārvaldes informācijas sistēmu konceptuālās arhitektūras principiem;
2. TAP izstrādes un saskaņošanas normatīvās bāzes sagatavošana un apstiprināšana, tai skaitā izmantošanas pienākuma noteikšana tiesību aktos un atteikšanās no dokumentorientētas plūsmas;
3. sabiedrības informēšana un izglītošana par TAP portālu sadarbojoties Vides aizsardzības un reģionālās attīstības ministrijas “Publiskās pārvaldes informācijas un komunikāciju tehnoloģiju arhitektūras pārvaldības sistēma” projekta ietvaros un Valsts reģionālās attīstības aģentūras “Pakalpojumu sniegšanas un pārvaldības platforma“ projekta ietvaros;
4. E-pakalpojuma “Tiesību aktu projektu sabiedriskā apspriešana” izstrāde un ieviešana atbilstībā ar mērķarhitektūrā noteiktiem publiskās pārvaldes informācijas sistēmu konceptuālās arhitektūras principiem;
5. esošā valsts pārvaldes TAP informācijas apstrādes procesa sistēmanalīze, identificējot “šaurās vietas” un apkopojot procesa norises mērījumus, un uzlabotā datu apstrādes procesa izstrāde.

**Pēc projekta pabeigšanas tiek plānots sasniegt šādus projekta rezultāta rādītājus:**

|  |  |  |  |  |  |
| --- | --- | --- | --- | --- | --- |
| N.p.k. | Rezultāta rādītājs | Mērvienība | Sākotnējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
|  | Institūcijas (organizācijas), kas izmanto koplietošanas risinājumu “Vienotā tiesību aktu projektu izstrādes, saskaņošanas, apstiprināšanas un kontroles vide”KOPĀ | Skaits (kopā 1.1. un 1.2) | 0 | 145 | 165 |
| 1.1 | Valsts pārvaldes institūcijas | Skaits | 0 | 115 | 115 |
| 1.2 | Nevalstiskās organizācijas (t. sk. valdības sociālo un sadarbības partneru organizācijas un pašvaldības pārstāvošās organizācijas) | Skaits | 0 | 30 | 50 |
|  | Tehnisko (neautomatizēto) darbību īpatsvars TAP sagatavošanas un saskaņošanas procesā | % pret aktuālo stāvokli | 100% | 67% | 33% |
|  | Atkalizmantošanai un koplietošanai pieejamās saturiskās datu kopas | Skaits | 0 | 3 | 3 |
|  | Publiskā elektroniskā pakalpojuma “Tiesību aktu projektu sabiedriskā apspriešana” izmantošanas pieaugums | % pret visiem iesniegtajiem viedokļiem | 0% | 75% | 85%[[3]](#footnote-4) |

**Īstenojot projekta darbības, tiek plānots sasniegt šādus iznākuma rādītājus:**

|  |  |  |  |  |
| --- | --- | --- | --- | --- |
| N.p.k. | Iznākuma rādītājs | Mērvienība | Starpvērtība (2 gadi pēc projekta sākuma) | Sasniedzamā vērtība projekta beigās |
| 1 | Pilnveidoti darbības procesi  | skaits | 4 | 4 |
| 2 | Ieviests valsts pārvaldes institūciju koplietošanas risinājums “Vienota tiesību aktu projektu izstrādes, saskaņošanas, apstiprināšanas un kontroles vide” | skaits | 1 | 1 |
| 3 | Ieviests publiskais e-pakalpojums “Tiesību aktu projektu sabiedriskā apspriešana” | skaits | 1 | 1 |

Projekta kopējais plānotais finansējuma apjoms ir 1 450 000 *euro*;

Projekta īstenošanas laiks ir 36 mēneši;

Plānotās uzturēšanas izmaksas gadā TAP portāla darbināšanai ir novērtētas 10,6% apjomā no kopējām izstrādes izmaksām, t.i., 153 700 *euro* tajā skaitā:

•         Infrastruktūras uzturēšana (tai skaitā, darbības atjaunošana citā datu centrā, monitorings, tīkla aizsardzība, serveru operētājsistēmu uzturēšana un administrēšana, datubāžu vadības sistēmu serveru uzturēšana un administrēšana, aplikāciju uzturēšana un administrēšana, trešo pušu programmatūras licences, vides un resursu uzturēšanas ikgadējās izmaksa, IT drošības audits) – 2% jeb 30 740 *euro*;

•         Administrēšana un lietotāju atbalsts (tai skaitā, sistēmas administratora un lietotāju atbalsta speciālista atlīdzība, kas saskaņā ar Valsts un pašvaldību institūciju amatpersonu un darbinieku atlīdzības likumu noteikta kā piemaksa par papildu darbu esošajiem Valsts kancelejas darbiniekiem, kā arī, lai ievērotu TAP portāla drošības prasības, nepieciešams ierīkot atsevišķas portāla administratora un atbalsta speciālista darba vietas (datori), kas paredzētas darbam tikai ar TAP portālu, lietotāju kļūdu pieteikumu sistēmas izstrāde un uzturēšana, neatkarīgu ekspertu lietojamības tests pēc sistēmas nodošanas ekspluatācijā, statistikas un datu plūsmas analīzes rīka licence, lietotāju apmācība) – 3,5% jeb 53 795 *euro*;

•         Programmatūras uzturēšana un izmaiņas (tai skaitā, portāla izmaiņu pieprasījumi, portāla uzturēšanas un pavadīšanas izmaksas, programmatūras licences) – 4,5% jeb 69 165 *euro*.

Infrastruktūras ikdienas uzturēšanas darbus, konfigurāciju, monitoringu un rezervēšanas risinājumu pārvaldību nodrošinās Iekšlietu ministrijas Informācijas centrs.

*Piezīme. Uzturēšanas izmaksu vērtējums ir indikatīvs un tiks precizēts projekta gaitā.*

Īstenojot TAP portāla izveidi, valsts pārvaldei un sabiedrībai būs vairāki ieguvumi un resursu ietaupījumi, kas atsvērs ieguldītās investīcijas šāda mēroga projekta ieviešanā.

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa[[4]](#footnote-5) rezultāta rādītājos**

TAP portāla projektam nav saistības ar iepriekšējā plānošanas perioda projektiem.

Ieviešot TAP portālu būtiski tiks sašaurināta esošās Dokumentu elektroniskās aprites un uzdevumu kontroles sistēmas (DAUKS) funkcionalitāte, no DAUKS tiks izkļauta visa ar TAP apriti saistītā informācija un saistītās funkcijas un tās tiks iekļautas TAP portālā. Jaunais risinājums atbildīs labākajām sistēmu lietojamības vadlīnijām, būs intuitīvs un ērti lietojams. Visa informācija par TAP dzīves ciklu, sākot no darba uzdevuma par TAP izstrādāšanu, starpinstitucionālā saskaņošana, sabiedrības iesaistīšana jautājuma publiskajā apspriešanā, līdz lēmuma pieņemšanai Ministru kabinetā un datu nodošanu tālāka lēmuma pieņemšanai Saeimā vai publicēšanai Latvijas Vēstnesī būs pieejama TAP portālā un nevis sadrumstalota dažādās sistēmās vai vietnēs. E-Portfelis tiks pārstrādāts un aizstāts ar e-Portfeli2 un tiks integrēts TAP portālā un kalpos tikai kā sēžu dalībnieku darba vide sēžu laikā, jo pārējiem lietotājiem visa nepieciešamā informācija par TAP būs pieejama TAP portālā. Papildus TAP portālā tiks nodrošināta atvieglota un automatizēta uzdevumu izpildes kontrole. DAUKS sistēmu pēc TAP portāla ieviešanas ir paredzēts izmantot, kā Valsts kancelejas lietvedības sistēmu līdz jaunas lietvedības sistēmas ieviešanai Valsts kancelejā (VK). Ievērojot iepriekš minēto, kā arī vērtējot iespējamos finanšu izdevumus DAUKS uzlabošanai un ar to saistītiem darbības riskiem, racionāli ir veidot jaunu sistēmu, nevis uzlabot veco sistēmu. Kā secināts Vides aizsardzības un reģionālās attīstības ministrijas un Valsts reģionālās attīstības aģentūras izstrādātajā dokumentā “Darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projekts „Valsts informācijas sistēmas darbam ar Eiropas Savienības dokumentiem izveidošana” Sistēmas darbības koncepcijas saīsinātais apraksts”[[5]](#footnote-6), jebkādu izmaiņu veikšana sistēmā DAUKS ir apgrūtināta programmatūras atbalsta neesamības dēļ un atzīts, ka uzlabot DAUKS nebūtu efektīgi un labāk ir pāriet uz jaunu platformu.

1. Sagaidāmā investīciju atdeve ir vērtēta šādām izmaksu samazināšanas pozīcijām:
* Lietvežu darba ietaupījums,
* TAP u. c. saistīto dokumentu projektu, to izziņu un atzinumu sagatavošana un saskaņošana,
* TAP izsludināšanas un virzības procedūras vienkāršošana,
* TAP kvalitātes uzlabojumi e-pakalpojuma ieviešanas rezultātā.

Veicot sākotnējo sociālekonomisko ieguvumu analīzi, balstoties uz pašreizējiem TAP informācijas apstrādes datiem un plānojot risinājuma ieviešanas ieguvumus, indikatīvi ir aprēķināti summārie rezultāti (Indikatīvā sociālekonomiskā ieguvuma aprēķina tabula)

* **Personāla resursu samazinājums gadā – 673 cilvēkmēneši,**
* **Sociālekonomiskais ietaupījums – 1 363 891 *euro*.**
1. Piedāvātā TAP portāla realizācija paredz sabiedrības uzticēšanās palielinājumu valsts pārvaldei, iesaistot to lēmumu pieņemšanā un demonstrējot likumu pieņemšanas procesa caurspīdīgumu. Lietotājiem būs pieejama ērta vide, kurā vienkārši ieraudzīt visu TAP apspriešanas procesā iesaistīto pušu komentārus un ierosinājumus, gan tos, kas ir ņemti vērā, gan tos, kas noraidīti, kā arī atbilstošos pamatojumus. Ieinteresētās personas varēs pieteikties uz informatīvajiem ziņojumiem tiesību aktu noteiktā sfērā vai konkrētas likumdošanas iniciatīvas sakarā un automātiski saņemt informāciju par jaunumiem un/vai izmaiņām par viņus interesējošo jomu.
2. Valsts pārvaldei nodrošinot augstāku darba efektivitāti un būtiski augstāku informācijas aprites ātrumu – risinājums būtiski uzlabos informācijas apriti, jo saīsināsies kopējais TAP un attīstības plānošanas dokumentu projektu izsludināšanai un saskaņošanai nepieciešamais laiks (nebūs jāgaida noteikta nedēļas diena projekta izsludināšanai, un atzinuma sniegšanas periods sāksies uzreiz pēc projekta izsludināšanas), visiem projektiem būs vienota saskaņošanas procedūra, izsludinot un iesniedzot visus projektus TAP portālā (nebūs vairākas projektu saskaņošanas procedūras – parastā kārtība, saīsinātā izsludināšanas un saskaņošanas procedūra (Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” (turpmāk – MKKR) 73.1 punkts), projekti, kurus nav nepieciešams izsludināt un noteikta atsevišķa saskaņošanas procedūra (MKKR 73. un 111. punkts), steidzamības kārtībā iesniegtie projekti (MKKR 117. punkts), tādējādi samazinās slogu neautomatizētu darbību veikšanai.
3. Projekta ietvaros specifiska automatizēta mijiedarbība ar pašvaldību informācijas sistēmām nav plānota. Pašvaldības un nevalstiskās organizācijas (t. sk. valdības sociālo un sadarbības partneru organizācijas, kā arī pašvaldības pārstāvošās organizācijas) savus atzinumus par valsts pārvaldes tiesību aktiem varēs sniegt strukturētā veidā TAP portālā vai dokumentu veidā, izmantojot koplietošanas dokumentu integrācijas vidi (DIV). TAP portālā paredzēta funkcionalitāte, kas nodrošinās, gan pašvaldību un pašvaldības pārstāvošo organizāciju, gan nevalstisko (t. sk. valdības sociālo un sadarbības partneru) organizāciju līdzdalību valsts pārvaldes TAP izstrādē un saskaņošanā.

1. Piedāvātais TAP portāla risinājums ar procesu standartizāciju un TAP pieejamību vienuviet atvieglos TAP sagatavošanas, izsludināšanas, viedokļu apkopošanas un saskaņošanas procesus, kā arī atvieglos lietvedības, oficiālās publicēšanas un sistematizācijas procesus. TAP izstrādei tiks veidotas jau gatavas sagataves, kur vairāk laika varēs veltīt TAP saturam, ne noformējumam.
2. Nodrošinot datu apmaiņu ar ārējām informācijas sistēmām, tiks nodrošināta un uzlabota datu kvalitāte un apstrādes ātrums.
3. Būtiski tiks sašaurināta dokumentu aprites un uzdevumu kontroles informācijas sistēma (turpmāk – DAUKS) funkcionalitāte. Visa ar TAP saistītā informācija un tās aprite tiks iekļauta TAP portālā, tādējādi nevajadzēs nodrošināt masīvas datu apmaiņas plūsmas caur DAUKS.
4. Īstenojot TAP portāla projektu, izmantojot e-pakalpojumu “Tiesību aktu projektu sabiedriskā apspriešana”, sabiedrībai tiks nodrošināta iespēja TAP apspriest digitālā vidē.
5. Tiks izmantotas valsts rīcībā esošās koplietošanas komponentes, piemēram, [www.latvija.lv](http://www.latvija.lv) lietotāju autentifikācijas rīki un dokumentu integrācijas vide, tādējādi nedublējot jau esošu risinājumu izstrādi un ekonomējot resursus.
6. Sabiedrībai atkalizmantošanai būs pieejamas 3 atvērto datu kopas.
7. Nākotnē attīstot TAP portālu un piesaistot nepieciešamo finansējumu, iespējams nodrošināt pilnu tā funkcionalitāti, kā arī to veidot kā vienotu Valsts un pašvaldību TA portālu, kurā papildus tiktu iekļauta arī pašvaldību saistošo noteikumu izstrāde. Nākotnē lietderīgi būtu TAP portālā iekļaut arī politikas plānošanas sistēmas (turpmāk - POLSIS), Pētījumu un publikāciju datu bāzi u. c., tādējādi veidojot arvien lielāku resursu ekonomiju, samazinot valstī uzturamo informācijas sistēmu skaitu un nodrošinot unificētus risinājumus.

Īstenojot TAP portāla izveidi, valsts pārvaldei un sabiedrībai būs vairāki ieguvumi un resursu ietaupījumi, kas atsvērs ieguldītās investīcijas šāda mēroga projekta ieviešanā. Tiesību aktu izstrādātājiem valsts pārvaldē būtiski tiks mazināts slogs, kas saistīts ar tehnisku (neautomatizētu) darbību veikšanu, sagatavojot un saskaņojot tiesību aktu un attīstības plānošanas dokumentu projektus, ļaujot vairāk laika veltīt satura kvalitātei.

TAP portāls nodrošinās arī procesa ekonomiju, jo saīsināsies tiesību aktu un attīstības plānošanas dokumentu projektu izsludināšanas un saskaņošanas laiks, ministrijām izstrādātos projektus, izsludinot pašām TAP portālā. Tiks vienkāršota projektu izsludināšanas un virzības procedūra tādējādi, ka, izsludinot visus projektus vienuviet, nebūs vairākas paralēlas projektu saskaņošanas un iesniegšanas procedūras.

TAP portāls atvieglos tiesību aktu projekta sagatavošanas, izsludināšanas, viedokļu apkopošanas, saskaņošanas procesus, kā arī atvieglos lietvedības, oficiālās publicēšanas un sistematizācijas procesus. TAP portāla lietošana būs intuitīvi saprotama.

Ar TAP portāla izveidi tiks optimizēti ministriju resursi, jo tiks izveidota vienota ministriju un to padotības iestāžu TAP izstrādes darba vide, izslēdzot nepieciešamību katrai ministrijai uzturēt savu atsevišķu vidi TAP izstrādei. Tāpat ministriju dokumentu vadības sistēmās nebūs jāuztur ar TAP izstrādi, apriti un kontroli saistītā informācija. Tāpat tiks optimizēta VK darba vide, izkļaujot no tās un iekļaujot TAP portālā ar TAP izstrādi saistītās funkcijas. ePortfelis tiks pārstrādāts un integrēts TAP portālā, un kalpos tikai kā ministru darba vide sēžu laikā, jo pārējiem lietotājiem visa nepieciešamā informācija par TAP būs pieejama portālā.

Sabiedrībai šāda TAP portāla izveide dos iespēju vienuviet sekot līdzi lēmumu pieņemšanas procesam, sākot no idejas līdz lēmumam Ministru kabinetā, kā arī paplašinās sabiedrības līdzdalības iespējas tiesību aktu projektu un attīstības plānošanas dokumentu projektu izstrādē.

**Indikatīvā sociālekonomiskā ieguvuma aprēķina tabula**

|  |  |  |  |  |  |  |
| --- | --- | --- | --- | --- | --- | --- |
|  | 1.bāzes lielums (1BL) | 2.bāzes lielums (2BL) | 3.bāzes lielums (3BL) | 4.bāzes lielums (4BL) | Soc.ek.lietderīgumakvanitatīvie rādītāji | Soc.ek.lietd. gadā *euro* |
|  | apraksts | vērtība | apraksts | vērtība | apraksts | vērtība | apraksts | vērtība | Apraksts,aprēķina formula | Rādītājs | vērtība | Aprēķina formula | *euro* |
| Lietvežu darba ietaupījums | virzāmo TAP un saistīto dokumentu skaits gadā | 40000 | Darba laiks (stundās) 1 dokumenta virzībai | 0,2 | Darba apjoma samazinājums (%) | 70% | Personāla izmaksas (atlīdzība) *euro* (1 lietvedis stundā = 1230 *euro*/166) | 7,40964 | Lietvežu darba laika ietaupījums = (1BL x 2BL x 3BL)/166 (darba stundas mēnesī) | cilv.mēn | **34** | 1BL x 2BL x 3BL x 4BL | **41 494** |
| TAP u.c. projektu, to izziņu un atzinumu sagatavošana un saskaņošana | virzāmo TAP un saistīto dokumentu skaits gadā | 40000 | Darba laiks (stundās) 1 dokumenta sagatavošanai vai saskaņošanai | 8 | Darba apjoma samazinājums (%) | 30% | Personāla izmaksas (atlīdzība) *euro* (1 speciālists stundā = 2035 *euro*/166) | 12,259036 | Speciālistu darba laika ietaupījums = (1BL x 2BL x 3BL)/166 (darba stundas mēnesī) | cilv.mēn | **578** | 1BL x 2BL x 3BL x 4BL | **1 176 867** |
| Projektu izsludināšanas un virzības procedūras vienkāršošana | TAP skaits gadā | 1500 | Darba laiks (stundās) 1 TAP izsludināšanai un virzībai | 8 | Darba apjoma samazinājums (%) | 85% | Personāla izmaksas (atlīdzība) *euro* (1 speciālists stundā = 1632 *euro*/166) | 9,831325 | Speciālistu darba laika ietaupījums = (1BL x 2BL x 3BL)/166 (darba stundas mēnesī) | cilv.mēn | **61** | 1BL x 2BL x 3BL x 4BL | **100 280** |
| TAP kvalitātes uzlabojumi e-pakalpojuma ieviešanas rezultātā | TAP grozījumu skaits gadā | 865 | Viena TAP grozījumu kopējās izmaksas *euro* | 1000 | Grozījumu skaita samazinājums (%) | 5% |  |  |  TAP grozījumu izmaksu samazinājums gadā |  |  | 1BL x 2BL x 3BL | **43 250** |
| Esošo sistēmu uzturēšanas izmaksu samazinājums | Esošās izmaksas gadā | 20000 | Izmaksu samazinājums (%) | 10% |  |  |  |  |  Uzturēšanas izmaksu samazinājums gadā |  |  | 1BL x 2BL | **2 000** |

Vides aizsardzības un

reģionālās attīstības ministrs Kaspars Gerhards

Vīza:

Valsts sekretārs Rinalds Muciņš

23.08.2017. 14:59

2354

Kalniņa, 67026576

lelda.kalnina@varam.gov.lv

Rudzīte, 67082897

Signe.Rudzite@mk.gov.lv

1. <http://www.opengovpartnership.org/country/latvia/commitment/improving-quality-involvement-society-and-civil-society-organisations> [↑](#footnote-ref-2)
2. <http://likumi.lv/doc.php?id=260931> [↑](#footnote-ref-3)
3. - 85% no visiem viedokļa sniedzējiem ietver:

a) iedzīvotājus ar vismaz 50% ,

b) saimnieciskās darbības veicējiem un pašvaldībām vismaz 90% (rādītāja sasniegšanas priekšnoteikums – saimnieciskās darbības veicējiem un pašvaldībām ir ieviests autentifikācijas risinājums). [↑](#footnote-ref-4)
4. Darbības programmas „Izaugsme un nodarbinātība” 2.2.1. specifiskais atbalsta mērķis „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” [↑](#footnote-ref-5)
5. <http://www.vraa.gov.lv/uploads/e-pakapojumi/2012.08.24_varamzin_piel.pdf> [↑](#footnote-ref-6)